Cosculluela de Sobrarbe

:*Iste articlo tracta sobre *'Cosculluela de Sobrarbe**. Ta altros usos d'o [[toponimia|toponimo]] «Cosculluela» se veiga **Cosculluela (desambigación)**.


**Cosculluela de Sobrarbe** (/kosku'ʎwela/~/kosku'ʎwæla/; oficialment, en [[Idioma castellano|castellano]], «''Coscojuela de Sobrarbe''») ye un [[lugar]] [[Aragón|aragonés]] d'o [[municipio]] de [[l'Aínsa-Sobrarbe]], en a [[comarcas d'Aragón|comarca]] de [[Sobrarbe]] y a [[provincias d'Espanya|provincia]] de [[Provincia de Uesca|Uesca]]. A suya [[población humana|población]] ye de 42 habitants ([[2018]]).

Cosculluela estió [[capital (politica)|capital]] d'o [[Cosculluela de Sobrarbe (municipio)|municipio homonimo]], que constituiba en chunto con a suya aldeya [[Plampalacios]], o lugar de [[Moriello de Tou]] y o despoblau de [[Tou]]. Cosculluela y os lugars que enantes heban feito parte d'o municipio s'integrón en [[l'Aínsa (municipio)|o municipio de l'Aínsa]] en a [[anyos 1960|decada de 1960]].

==Cheografía==
O [[casar]] de Cosculluela ye en o [[cantimplano]] que corona un recuesto de o [[tozal]] que en a comarca se conoix, intuitivament, como «de Cosculluela». O dito tozal encara s'enfila dica un poquet mas d'altaria por alto de Cosculluela por o costau oriental de a población, y, con menor altaria, tamién por o nort-occidental, por o que Cosculluela queda asentada como en una [[cuello (topografía)|colladeta]] d'entre as dos alturas de o monte.

Por a suya posición, Cosculluela puede cosirar a cuenca d'o barranco de Plampalacios, que esnaviesa por debaixo d'as [[garra (orografía)|garras]] de a man occidental d'o tozal, por d'entre o lugar y [[Camporrotuno|Camporretuno]], dica que va a desauguar-se en l'[[entibo de Mediano|pantano de Mediano]] en os arredols de Plampalacios. Tamién tiene parcialment buena envista sobre a [[valle d'a Cinca]] por en norte y en sud, pus por l'este le'n tapa o tozal.

S'accede ta lugar por un doble camal (con dos oríchens) d'a [[carretera autonomica|carretera]] A-138, que s'esbarran de a carretera principal y s'enfilan t'alto dica a on ye Cosculluela, a on que i confluye os dos trazaus.

===Estructura urbana===

A estructura urbana de Cosculluela ye simple, con una sola carrera que la recorre de cabo ta l'altro, y que aproximadament en a metat de a suya lonchitut i tiene a [[plaza]], con a destacable ilesia de Sant Martín, d'o [[sieglo XIII]] y [[campanal]] d'o [[sieglo XVI|XVI]]. En o cabo d'alto de lugar i ha una [[ermita]] d'o sieglo XVI consagrada a l'advocación de [[Sant Pelai]].

Bellas casas en o nuclio se troban encara en l'actualidat en periglo d'espaldar-se, y belaltras han caido como consecuencia d'as anyadas de despoblación. Manimenos, a mayoría s'han restaurau ta que se podese tornar a habitar-las. I existe cualqunas que s'adedican ta [[turismo rural]]. 

O numero orichinal de casas que i heba yera de trenta y tres, y os suyos nombres, que en l'actualidat se puede trobar-los en un cartel informativo a'l costau de a ilesia, incluyen [[apellito|apellidos]] d'oríchens diversas: [[aragoneses]], a mayoría, d'entre os habituals en a comarca de Sobrarbe (casa Sasé, casa Campo, casa Garcés, etc.) belaltros apellidos [[catalans]] (casa Capdevila, casa Llop), bel apellido [[bascos|basco]] (casa Uriondo), uns cuantos frecuents en [[Espanya]] y en [[Francia]] (casa López, casa Sánchez, «''Maison Du Lac''» -casa d'o pantano-) y dica una que ha nombre en [[idioma holandés|holandés]] (casa Van Cooten). Istes zaguers corresponden con casas rebaptizadas por os suyos amos actuals, cualquns plegaus de fuera d'Espanya, y han alterau a tradición nominal d'as casas de Cosculluela.

D'entre as casas que guardan os nombres antigos, se destingue casa o [[Cuartel]] y l'[[abadía]], por estar descriptivos d'as suyas funcions. Belaltras portan [[antroponimia|antroponimos]] (beluns, fosilizaus) d'amos d'antigos que habión de tener: casa [[Sant Chuste|Chuste]], casa Pascual, casa Catalina, etc. Bellas altras, con as embotadas d'os suyos amos: Casa [[Rutilismo|Soro]], casa [[Romería|Romeu]]... u con as suyas profesions: «casa ''l'herrero''».

==Municipio==

O municipio de Cosculluela existió dica que, en a decada de 1960, a construcción en l'[[entibo de Mediano|pantano de Mediano]] causó que s'expropiase as casas y as tierras de Plampalacios y de Moriello, tot quedando os dos deshabitaus. A despoblación parcial de Cosculluela, cuan as compuertas d'o pantano se cerrón en [[1969]] y buena cosa d'as tierras que culturaban os vecins de Cosculluela y que no s'heba expropiadas s'inundasen, forzó que buena cosa d'a suya población en hese d'emigrar. O municipio desapareixió absorvido por [[l'Aínsa (municipio)|o municipio de l'Aínsa]], que actualment se diz [[l'Aínsa-Sobrarbe]].

==Toponimia==

O nombre de Cosculluela de Sobrarbe, a suya etimolochía se remonta a la vechetación de [[Quercus coccifera|coscollos]], se siente mas a sobén en a comarca como «**Cosculluela**», y a forma formal con apellido «de Sobrarbe» no se fa servir practicament. Ixe tipo de complementos, en [[toponimia|toponimos]], tienen oríchens en a nomenclatura oficial que precisa diferenciar as diferents poblacions que en una rechión u en l'Estau compartan o suyo nombre principal.

Significativament, tampoco no ye guaire frecuent, nian en l'actualidat, que se refieran a Cosculluela con a forma [[idioma castellano|castellana]] oficial «''Coscojuela''». Se tracta, como tamién pasa con [[Chistén]] y belaltros (pocos) nuclios, d'un d'os pocos toponimos de o Sobrarbe en os que a forma oficial castellana no ha gosau desplazar a denominación [[Idioma aragonés|aragonesa]] tradicional en a parla popular.

==Demografía==


==Imáchens==
<gallery>
Imachen:002.Cosculluela de Sobrarbe.JPG|A sola carrera de Cosculluela, en o cabo baixo de lugar.
Imachen:004.Cosculluela de Sobrarbe.JPG|Una [[borda]] y as enrunas d'una casa.
Imachen:005.Cosculluela de Sobrarbe.JPG|Casa Berroy
</gallery>

==Fiestas==
*[[5 de mayo]], [[romería]] ta la [[ermita de Sant Miguel (Cosculluela de Sobrarbe)|ermita de Sant Miguel]], en fendo-le honras a ixe santo.
*[[4 d'agosto]], **Fiesta Mayor''', fendo-le honras a la Virchen d'as Nieus.

## Referencias

## Vinclos externos